Vålerenga Fotball i 2008

Vålerenga Fotball spilte i 2008-sesongen sin 7. sesong på rad i Eliteserien. Det var Martin Andresen sin første sesong som manager. Vålerenga kom fra en 7.-plass i Tippeligaen 2007. 

Vålerenga ble Norgesmester i 2008 etter å ha slått Stabæk 4–1 i cupfinalen på Ullevaal Stadion.

Vålerenga i 2008-sesongen 

6. november 2007 ble landslagskaptein Martin Andresen presentert som spillende manager for Vålerenga. Andresen kom fra Brann hvor han var kaptein og nettopp hadde vunnet seriegull. På pressekonferansen ble det presentert et prosjekt som skulle gjøre Vålerenga ledende i Norden, og unike i Europa. Andresen skulle være spydspissen for prosjektet, og det skulle bygges et stort støtteapparat rundt han. Innen 2010 skulle Vålerenga være Norges beste lag, og i 2013 skulle de være ledende i Norden. Med på laget var også investorer som skulle bidra med store summer.  

Onsdag 19. desember presenterte Martin Andresen Vålerengas nye trenerteam. Tor Ole Skullerud ble hovedtrener med ansvar for kampledelse og det daglige treningsarbeidet. Teamet besto også av Mike Speight som offensiv trener, David Brocken som defensiv trener, Gjermund Østby som keepertrener, Johan Kaggestad som ansvarlig for mental og fysisk trening, Truls Hallen som fysisk trener og fysioterapeut, og Andrea Loberto som toppspillerutvikler.

I løpet av vinteren signerte Vålerenga flere profiler. Den første som ble presentert i november 2007 var landslagsspiller Lars Iver Strand som ble hentet fra Tromsø for det som skal ha vært en overgangssum på rundt 7 millioner kroner. 2. januar presenterte Vålerenga en ny landslagsspiller, da Kristofer Hæstad ble hentet fra Start i en overgang som skal ha kostet 10 millioner kroner. Samtidig som Hæstad ble presentert ble også Bengt Sæternes fra danske Odense klar som ny Vålerenga-spiller.

Sesongen ble en skuffelse for hardtsatsende Vålerenga, som til slutt endte på en 10.-plass i Tippeligaen. Lyspunktet i sesongen ble cupen hvor Vålerenga tok seg til finale etter å ha slått ut Ørn-Horten, Raufoss, Sarpsborg Sparta, Tromsø, Bodø/Glimt og Odd Grenland. I finalen ventet seriemester Stabæk som bare to uker før cupfinalen hadde slått Vålerenga 6–2 i serien. Cupfinalen ble spilt 9. november på Ullevaal Stadion, og et selvsikkert Stabæk-lag stilte til start i gulldrakter. Vålerenga startet med superduoen Mohammed ¨Moa¨ Abdellaoue og Daniel Fredheim Holm på topp, som skulle vise seg fra sin beste side. Fredheim Holm ble tildelt kapteinsbindet før cupfinalen av spillende manager og kaptein Martin Andresen. Allerede etter to minutter satte Moa ballen i nettet, men bla avblåst for offside. Etter 31 minutter var Moa frempå igjen og banket inn 1–0 til Vålerenga. Etter 51 minutter ble et langt innkast fra Freddy dos Santos stusset videre av André Muri før Daniel Fredheim Holm knuste en Stabæk-spiller i lufta og stanget inn 2–0 til VIF. Vålerenga fortsatte å kjøre på og etter 54 minutter satte Fredheim Holm fart fremover og spilte gjennom Moa som kunne sette inn 3–0. Stabæk fikk et reduseringsmål etter 71 minutter, men under minuttet senere skulle Vålerengas angrepsduo igjen vise seg frem. Moa presset til seg ballen på Stabæks dødlinje, og fant en totalt umarkert Daniel Fredheim Holm foran mål som enkelt kunne sette inn 4–1, som også ble sluttresultatet og Vålerenga ble norgesmester.

Tropp

Utlånte spillere

Overganger

Vinter 

Inn:

Ut:

Sommer 

Inn:

Ut:

Støtteapparat

Treningskamper

Tippeligaen

Terminliste

Norgesmesterskapet 2008

Individuell statistikk

Vålerenga 2 
Vålerenga 2 spilte i 2008 i 2. divisjon avdeling 2. Laget ble ledet av Andreas Holter.

Tabell

Referanser 

2008
Vålerenga